
בס"ד אייר תשע"ו							בהצלחה רבה ל: 		
עבודה בנביא / פרקים יז – כא
קרא את הפרק כולו לפני שתענה על השאלות. העזר בדפים שחולקו בכיתה.
יש להגיש את העבודה עד ליום שני, כט באייר. בהצלחה רבה!
פרק יז
1. למד את רשי לפסוק א בפרק יז. 
1. מתי קרו בפועל  הפרשיות של פסל מיכה ופילגש בגבעה? 						
2. מהן שתי ההוכחות מהפסוקים שמביא לכך רש"י? 																			
2. קרא את דברי הרד"ק (יז, א):
"ואמרו בדרש: כי נסמך זה הענין לענין שמשון מפני שהיו אלף ומאה כסף בדבר שמשון לרעה ואלף ומאה כסף של אם מיכה גם כן לרעה. ונסמך גם כן אליו דבר פלגש בגבעה כי בעון פסל מיכה נהרגו כמה אלפים מישראל במלחמת בנימין ולולא זה לא היו מתים מישראל כי בדין היו נלחמים עם בנימן לבער הרעה מישראל"
הסבר מדוע נכתבו שתי פרשיות אלו דווקא כאן ולא במקומם הנכון לפי סדר האירועים? 
																										
3. א. כמה כסף גנב מיכה מאמו? מה עשתה אמו עם הכסף? 						
ב. "ותקח אמו מאתים כסף ..." - היכן "נעלמו" 900 כסף? (רד"ק לפסוק ג) 																	
4. מהם שלושת הדברים שמציע מיכה לנער הלוי כדי שיסכים להישאר בביתו? 																	

פרק יח
5. לשם מה יוצאים המרגלים מבני דן צפונה? מהי תשובתם לבני דן לאחר חזרתם? 																	
6. כיצד משכנעים בני דן את הנער הלוי ללכת עמהם ולעזוב את בית מיכה? 																	
7. מה טוען מיכה כנגד בני דן? מה אומרים לו בני דן? מהי תגובתו? 																															
8. כיצד נקראת העיר שכבשו בני דן? מהו שמה האמיתי? מדוע נקראה כך? (רש"י לפסוק כז) 															
9. עד מתי היה הפסל אצל שבט דן? מי ביער אותו מן הארץ? (מצודת דוד לפסוק ל) 																	

פרק יט
10. א. מדוע האיש לא חוזר הביתה מיד לאחר שהגיע לבית הנערה? מי מעכב אותו? איך? 																
ב. מתי הם יוצאים לדרך ביום החמישי? מה הבעיה בשעה זו? 																			
ג.  היכן מציע הנער לעצור? מדוע הם לא עוצרים שם?  																				
11. קרא את דברי המלבי"ם (יט, טז):
" והנה איש זקן. כמו שספר גנות בני הגבעה שסגרו דלתם לאורח הגם שהיו מתושבי העיר ולא צר להם המקום, ספר שבח הזקן הזה, א] עם היותו זקן, ב] שבא עתה ברגע זו, ג] שבא מן מעשהו הקשה בשדה, ד] שהיה גר בגבעה, ולא הוטלה עליו המצוה יותר מתושבי העיר, בכ"ז: וישא כו'. "
מהם 4 השבחים שמציין הפסוק לגבי האיש הזקן בניגוד לבני העיר? 																		
12. מה קורה בביתו של האיש לאורך הלילה עד הבוקר? פרט 																																													
13. כתוב לפחות 3 התנהגויות לא ראויות של הבעל לפילגשו לאורך הסיפור. 																															

פרק כ
14. מהם 2 השינויים שמשנה הבעל בדבריו לבני ישראל ממה שקרה בפועל? (פסוק ה) 																
15. כמה פעמים עלו בני ישראל למלחמה עם בנימין? מי ניצח בכל פעם? 																		
16. קרא את דברי הרמב"ן  (בראשית י"ט, ח'): 
ולפי דעתי שזה עונשם של ישראל להינגף בתחילה, מפני שלא היתה המלחמה נעשית מן הדין. והגדר עצמו על שבט בנימין היה מוטל לעשותו ולא עליהם, שמצווה על שבט בנימין לדון את שבטו. והנה שתי הכיתות ראויות להיענש, כי בנימין מרשיע שאינו חושש לייסר הרעים ולא לגעור בהם כלל, וישראל עושין מלחמה שלא מן הדין...

וגם את פי ה' לא שאלו בזה. 
אבל אמרו מי יעלה לנו בתחילה למלחמה על בני בנימין (שופטים כ יח), כי מעצמם הסכימו למלחמה על כל פנים. וכן לא שאלו בענין הניצוח "אם תתנם בידי",  כי בטחו בזרוע בשר שהיו רבים מאד, כי עתה כמוהם עשרה פעמים ויותר. ולא שאלו אלא "מי יעלה לנו בתחלה", והוא כמו גורל ביניהם. אולי היה כל שבט אומר "לא אעלה אני תחלה", או אומר "אני ראשון", והקב"ה השיב כפי שאלתם יהודה בתחילה, לאמור כי יהודה הוא בראש לעולם, כי ביהודה בחר ה' לנגיד (דהי"א כח ד), ולכך לא אמר "יהודה יעלה" כשאר המקומות (עיין שופטים א ב), כי לא הרשה אותם, אבל לא מנעם, ולא אמר להם "לא תעלו ולא תלחמו" מפני עונשו של בנימין. 

כיצד מסביר הרמב"ן את תבוסת ישראל ואת תבוסת בנימין? 																																													
17. מה השתנה בהתנהגותם של בני ישראל לקראת המערכה האחרונה? פרט! (פסוק כו) 																
18. מה היו תוצאות המלחמה האחרונה? פרט כמה נהרגו מבני בנימין ומבני ישראל. (פסוקים לה – מח  וברש"י לפסוקים לט, מה) 																																					

פרק כא
19. מה הן שתי השבועות שנשבעו בני ישראל במצפה? מה הבעייתיות שנוצרה בעקבות השבועה? 																												
20. מדוע הורגים בני ישראל את אנשי יבש גלעד? את מי הם לא הורגים? 																		
21. מה היה הפתרון שמצאו בני ישראל בכדי שתהיה המשכיות לכל בני בנימין מבלי לעבור על השבועה? (כתוב את שני הדברים שעשו) 																																																		

